पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब यूनिवर्सिटी की सीनेट की अलग-अलग कांस्टीट्यूएंसी के मई में होने वाले सभी इलेक्शन फिलहाल स्थगित कर दिए गए हैं। इसके लिए आगामी डेट अभी फाइनल नहीं की गई है। पंजाब सरकार का 10 से अधिक लोगों के इकट्ठा ना होने का आदेश किसी विशेष तिथि के बजाय अगले आदेश तक है। हिमाचल प्रदेश सरकार ने भी परमिशन को अगले आदेश तक ही रद्द किया है।
रजिस्ट्रार-कम-रिटर्निंग ऑफिसर विक्रम नैयर ने इसकी नोटिफिकेशन जारी कर दी है। सीनेट इलेक्शन जुलाई और अगस्त 2020 में होने थे। सीनेट के अंदर कांग्रेस बनाम भाजपा और आपसी गुटबाजी के कारण इलेक्शन टालने का दबाव पीयू प्रशासन पर बनाया गया था। इलेक्शन के लिए यूनिवर्सिटी के सभी पूर्व स्टूडेंट प्रेसिडेंट इकट्ठे हुए तो वाइस चांसलर ने चुनाव कराने पर अपनी अक्षमता जाहिर कर दी थी।
मामला कोर्ट के आदेश पर बदल गया और सीनेट में वोटिंग की नई डेट जारी कर दी गई। हालांकि कोरोना वायरस के कारण बिगड़ती परिस्थितियों को देखते हुए नई डेट को फिलहाल स्थगित कर दिया गया है। पंजाब की चीफ सेक्रेटरी विनी महाजन की रिक्वेस्ट का जिक्र है, जिसमें उन्होंने लिखा है कि कोरोना की परिस्थितियों को देखते हुए फिलहाल इलेक्शन को टाल दिया जाए।
3 मई को सबसे पहला इलेक्शन था जिसके तहत टेक्निकल और प्रोफेशनल कॉलेजों से प्रिंसिपल और स्टाफ का इलेक्शन होना था। प्रिंसिपल कांस्टीट्यूएंसी में 3 मेंबर्स का चयन होना था और इसके लिए पंजाब के 7 जिलों में 28 बूथ बनाए जाने थे। इसमें कुल 53 वोटर थे। स्टाफ कांस्टीट्यूएंसी में 3 मेंबर्स का चयन होना था और इसमें 783 वोटर थे। सभी कांस्टीट्यूएंसी के इलेक्शन मई महीने में ही होने थे।
ये मेंबर्स चुने जाने हैं विभिन्न कांस्टीट्यूएंसी से
2 प्रोफेसर चुने जाएंगे जिनमें से एक साइंस और एक आर्ट्स से होंगे। 2 असिस्टेंट प्रोफेसर होंगे, ये भी एक साइंस और एक आर्ट्स से चुने जाएंगे, 3 मेंबर्स टेक्निकल एंड प्रोफेशनल कॉलेजों के प्रिंसिपल में से होंगे। 3 मेंबर्स टीचर्स ऑफ टेक्निकल एंड प्रोफेशनल कॉलेजेस से होंगे। 8 मेंबर्स डिग्री कॉलेजों के प्रिंसिपलों में से चुने जाएंगे, 15 मेंबर्स ग्रेजुएट कांस्टीट्यूएंसी से चुने जाएंगे। 6 मेंबर्स छह फैकल्टीज से चुने जाएंगे यानि वह लोग जो इस बार भी सीनेट के मेंबर हैं।
ये है सीनेट
सीनेट पीयू की गवर्निंग बॉडी है जिसमें 91 मेंबर्स होते हैं। इनमें 32 मेंबर चांसलर नॉमिनेट करते हैं। ये यूनिवर्सिटी के सभी कामकाज करती है। वीसी, चांसलर की अनुपस्थिति में चेयरमैन होता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn